hotchpotch/miracl-hf-unified huggingface dataset:
స్పుత్నిక్
స్పుత్నిక్ (ఆంగ్లం :Sputnik 1) (రష్యన్ భాష "Спутник-1"), "కృత్రిమ ఉపగ్రహం-1", ПС-1 ("PS-1", లేదా "Простейший Спутник-1", లేదా "ప్రాథమిక కృత్రిమ ఉపగ్రహం-1") ), భూమిచుట్టూ పరిభ్రమించే కృత్రిమ ఉపగ్రహం, ఇది ప్రపంచపు ప్రథమ కృత్రిమ ఉపగ్రహం. ఇది ప్రతి 92.6 నిముషాలకు ఒకసారి భూమిని చుట్టి వస్తుంది. దీనిని సోవియట్ యూనియన్ అక్టోబరు 4 1957 లో ప్రయోగించింది.
"స్పుత్నిక్-1" కాలంలో నుండి, 5వ రేంజి వద్ద, (ప్రస్తుతం ) నుండి ప్రయోగించారు. ఈ ఉపగ్రహం 29,000 కి.మీ. (18,000 మైళ్ళు) ప్రతి గంటకు ప్రయాణించి, రేడియో సిగ్నల్స్ ను 20.005 మరియు 40.002 పౌన॰పున్యాల వద్ద ప్రసారం చేసింది ఈ సిగ్నళ్ళు 22 రోజులు నిరంతరాయంగా ప్రసారాలు పంపాయి, అక్టోబరు 26, 1957 న బ్యాటరీ శక్తి సమాప్తం కావడంతో సిగ్నల్స్ రావడం ఆగిపోయాయి. "స్పుత్నిక్ 1" 1958 జనవరి 4 న కాలిపోయి, తన కక్ష్యనుండి భూమి వాతావరణం పై రాలిపోయింది. ఇది మొత్తం ప్రయాణించిన దూరం 6 కోట్ల కి.మీ., వెచ్చించిన కాలం కక్ష్యలో 3 నెలలు.
This Russian page contains signals which are probably the faster pulsations from Sputnik-2:
నాసా (NASA) స్పుత్నిక్ చరిత్ర-వెబ్‌సైట్ లో దీని సిగ్నల్స్ రికార్డింగ్ చేసిన విషయం గురించి:
ఇటీవలి మూడు చారిత్రక వ్యాసాలు స్పుత్నిక్ గురించి పరిశోధిస్తూ వ్రాయబడ్డవి:
Other sites of interest:
ఉప్పరపల్లి(సిద్ధవటం)
ఉప్పరపల్లి, వైఎస్ఆర్ జిల్లా, సిద్ధవటం మండలానికి చెందిన గ్రామము .
ఉప్పరపల్లి గ్రామము జనాభా 2500. ఇక్కడ ప్రజలు పూర్తిగా చేనేత మీద ఆదారపడి జీవిస్తున్నారు. ఇక్కడ ఒక ఉన్నత పాఠశాల ఉంది. ఇది 1945లో స్థాపి0చారు. ఈ గ్రామము జిల్లాలో ఉత్తమ గ్రామ పంచాయితీగా ఎన్నికైనది.
సహకార సంఘాలు
కొంతమంది వ్యక్తులు కలసి తమ అందరి బాగోగుల కోసం పనిచేయడాన్ని సహకారం (Cooperation) అంటారు. ఒక్కరు చేయలేని పనిని కొంతమంది కలసి సాధించవచ్చును. ఇలా కొంతమంది కలసి ఉమ్మడి లక్ష్యం కోసం ఉద్యమించడమే సహకారోద్యమం (Cooperative movement). ఇలా ఏర్పడిన సంఘాలను సహకార సంఘాలు (Cooperative Societies) అంటారు. ఇందులో భాగస్వాములైన వ్యక్తులకు కొన్ని నిర్ధిష్టమైన ఆశయాలుంటాయి. సభ్యులు అందరికీ సమాన హక్కులు ఉంటాయి. అందరూ కలసి కార్యక్రమాలు నిర్వహిస్తారు.
సహకార సంఘాలు మొదట జర్మనీ దేశంలో స్థాపించబడ్డాయి. తర్వాత ప్రపంచవ్యాప్తంగా చాలా దేశాల్లో సహకారోద్యమం ప్రారంభమైంది. భారతదేశంలో 1904 సంవత్సరంలో ఈ ఉద్యమం ప్రారంభమైనది. వీటికి సహాయం చేయడానికి ప్రభుత్వంలో సహకార మంత్రిత్వ శాఖలు ఏర్పాటుచేయబడ్డాయి. రాష్ట్ర, జిల్లా, తాలూకా స్థాయిలలో సహకార భూమి తనఖా బ్యాంకులు స్థాపించబడ్డాయి. మన రాష్ట్రంలో వివిధ రంగాల్లో సుమారు పన్నెండు వేలకు పైగా సహకార సంఘాలున్నట్లు అంచనా.
వ్యవసాయం మన ప్రజల ముఖ్యమైన వృత్తి. దీనికి కావలసిన పెట్టుబడులు లభించక రైతులు ప్రైవేటు వ్యక్తుల వద్ద అప్పులు తీసుకొని వానిని సకాలంలో తీర్చలేక తమ స్థిరాస్తులను అమ్ముకోవడం జరుగుతోంది. రైతులే సహకార సంఘాన్ని స్థాపించుకొని, దాని ద్వారా తమకు కావల్సిన నాణ్యమైన పరికరాలు, విత్తనాలు, క్రిమి సంహారక మందులు, ఎరువులు పొందవచ్చును. పండిన పంటలకు కూడా మార్కెటింగ్ సదుపాయం కల్పించుకోవచ్చును.
ఇలాంటి సహకార సంఘాలు ఇతర వృత్తి పనివారు, విద్యార్థులు, ఉద్యోగులు, కార్మికులు కూడా స్థాపించుకొంటున్నారు. దేశాభ్యుదయానికి, ప్రజా సంక్షేమానికి సహకారోద్యమం మూలాధారమైనది.
గృహలక్ష్మిపరస్పర సహాయక సహకార సంఘం లిమిటెడ్ ఆలేరు. నల్లగొండ జిల్లా 508101
విఠలేశ్వర శతకము
విఠలేశ్వర శతకమును రచించినది నల్లగొండ జిల్లా రామన్నపేట మండలము ఎల్లంకి గ్రామ మధురకవి డా. కూరెళ్ల విఠలాచార్య.
శ్రీయన నేమియో సుగుణ
శీలుని పుర్రెను గూడద్రిప్పు, ఆ
శ్రీయె 'అ ఆ' లు రాని ఎటు
సెల్లని పుల్లని మంత్రిసేయు, ఆ
శ్రీయె పరాభవంబొసగు
శ్రీయె మహావిభవంబునిచ్చు, ఆ
శ్రీయె ప్రియంబు నీకయిన
చిత్రమదేమిటొ? విఠ్ఠలేశ్వరా!
పొట్టిగ నుండు వాణ్ణి, పెను
పొట్టను గల్గిన వాణ్ణి, ఎట్టి ఇ
క్కట్టుల నైన భక్తితొ ఒ
కానొక మారుభజిస్తె చాలు పో
గొట్టెడు వాణ్ణి, పాయసము
కుడ్ముల కే ముదమొందువాణ్ణి, జే
కొట్టి నుతించి మ్రొక్కెదను
కోర్కెలు దీర్చగ విఠలేశ్వరా !
అమ్మ సరస్వతిన్ హృదయ
మందు తలంచిన చాలునయ్య, ద
ద్దమ్మయు కూడా పెద్దన పి
తామహు మాడ్కి కవిత్వమల్లి లో
కమ్మున మెప్పు పొందును, బి
కారియు కూడా యశస్సుగాంచు, ని
క్కమ్మిది భారతీకృప జ
గమ్మున ఓ ప్రభు విఠ్ఠలేశ్వరా !
ఎందరు మాదు స్వేచ్ఛకయి
ఎంతతపించిరొ ? నిండు జీవితం
బెందరు ధారవోసిరొ? బ్రి
టీషుల హింసకు పాత్రులైనవా
రెందరొ ? వారె మా అమర
వీరులు యోధులు ఇంటివేల్పు లా
అందరకేను నా హృదయ
మారగ మ్రొక్కెద విఠ్ఠలేశ్వరా !
దేవుడ దేవుడా యనుచు
తీర్థము క్షేత్రము లెన్నొ తిర్గితిన్
దేవుడ దేవుడా యనుచు
దేశ విదేశమతాల నడ్గితిన్
దేవుడ దేవుడా యనుచు
దేబెగ బాబల నెంతొ వేడితిన్
దేవుడ! కానిపించవు ఇ
దెక్కడి న్యాయము ? విఠ్ఠలేశ్వరా !
పదవులు వద్దు, పైసలును
వద్దు, పసిండియు వద్దు, గొప్ప సం
పదయును వద్దు, ప్రాభవము
వద్దు, ప్రశంసలు వద్దు, ఏ మహా
సదనము వద్దు, భోగములు
సౌఖ్యము వద్దు, మరేది వద్దు, నీ
దు దయయె నాకు కావలెను
స్త్రోత్రము చేసెద విఠ్ఠలేశ్వరా !
తల్లి తెలుంగు మానుకొని
తత్తర బిత్తర వచ్చిరాని ఆ
కుళ్లును ఇంగిలీసు కల
గూరను పిచ్చిగ పచ్చిపచ్చిగా
కల్లలు మాట లాడు మొన
గాండ్రిల ందరొ వెళ్ళి మంచి మా
పల్లె జనాల ముంచిరిగ
పాప మదేమన విఠ్ఠలేశ్వరా !
సంత
సంత అంటే అంగడి. వారంలో ఏదో ఒక రోజు పెద్ద గ్రామాల్లో, పట్టణాల్లో సంత జరుగుతుంది. సంతలో వివిధ రకాలైన వస్తువులు అమ్మకానికి లభిస్తాయి. ఇది ఊరి వెలుపల బహిరంగ ప్రదేశంలో జరుగుతుంది. ఎందరో వ్యాపారులు తమ సామగ్రిని ఎడ్లబళ్ళమీద, లారీల్లో లేదా స్వయంగా మోసుకొని సంతకు తెస్తారు. ఉదయాన్నే డేరాలు వేసుకొని దుకాణాలు తెరుస్తారు. వ్యవసాయదారులు తాము పండించిన ధాన్యాలు, కూరగాయలు, పండ్లు మొదలైనవి అమ్మకానికి తెస్తారు. కొందరు వ్యాపారులు చిన్న పిల్లలకోసం ఆట వస్తువులు, తినుబండారాలు కూడా తెచ్చి అమ్ముతారు. సంతలో సామాన్యంగా రోజూ గ్రామంలో దొరకని వస్తువులు కూడా కొనుక్కొనే అవకాశం కలుగుతుంది.
ఆ గ్రామానికి చెందినవారే కాకుండా చుట్టుప్రక్కల గ్రామాలవారు కూడా ఉత్సాహంగా సంతకు వస్తారు. తాము తెచ్చిన వస్తువులను అమ్మివేసి తమకు కావలసిన వస్తువులను కొనుక్కొంటారు. ప్రాచీనమైన వస్తు మార్పిడి పద్ధతి దీని నుంచే మొదలయ్యంది. దూర ప్రాంతాలకు వెళ్ళి కొనుక్కొనే వాటి కంటే సంతలో దొరికే వస్తువుల ధర తక్కువగా ఉంటుంది. ఆవులు, గేదెలు, ఎడ్లు, దున్నలు మొదలైన పెంపుడు జంతువుల అమ్మకాలు, కొనుగోలు జరుగుతాయి.
సంత నిర్వహణకు ఆ గ్రామ పంచాయితీ కావలసిన అన్ని ఏర్పాట్లు చేస్తుంది. గుడారాలకు స్థలాలు కేటాయిస్తుంది. ఇందుకోసం కొంత రుసుం వసూలు చేస్తుంది. సంతలో చెట్లు నాటి నీడ కల్పిస్తుంది. ఇలా నాటిన చెట్లు ఒక తోట లాగా కనిపిస్తుంది. దీనిని 'సంతోట' (సంత+తోట) అంటారు. వర్షం వస్తే సరుకులు తడిసిపోకుండా కొన్ని షెడ్డులు కూడా నిర్మిస్తుంది. సంతలో దొంగతనాలు, అక్రమ వ్యాపారాన్ని నిరోధించడానికి పోలీసులకు గ్రామ యువజన సంఘం సభ్యులు తోడ్పడతారు.
ఇన్ని విధాలుగా గ్రామంలో అందరికీ ఉపయోగపడే సంత గురించి అందరూ ఎదురుచూస్తుంటారు.ఇక్కడ కొనడం/అమ్మడం తో పాటు, వేలంపాటలు కూడా ఉంటాయి.
సంత (అయోమయ నివృత్తి)
సంత అంటే వారం వారం గ్రామాల్లో జరిగే అంగడి.
ఇదే పేరుతో ఉన్న ఇతర వ్యాసాలు:
గిబ్బన్
గిబ్బన్లు (ఆంగ్లం Gibbons) హైలోబాటిడే కుటుంబానికి చెందిన చిన్న ఏప్స్. ఇందులో డిప్లాయిడ్ క్రోమోజోమ్ సంఖ్య ఆధారంగా నాలుగు ప్రజాతులు ఉన్నాయి: "హైలోబాట్స్" (44), "హూలక్" (38), "నొమాస్కస్" (52), మరియు "సింఫాలాంగస్" (50). గిబ్బన్లు ఉష్ణ మండల ప్రాంతాలలో భారతదేశం నుండి ఇండోనేషియా వరకు చైనా నుండి సుమత్రా, బోర్నియో మరియు జావా దీవులలో వ్యాపించి ఉన్నాయి.
గిబ్బన్లను 'చిన్న ఏప్స్' అని కూడా అంటారు. ఇవి పెద్ద ఏప్స్ (చింపాంజీలు, గొరిల్లాలు, ఒరంగుటాన్లు మరియు మనుషులు) తో విభేధిస్తాయి. ఇవి పరిమాణంలో చిన్నవిగా ఉంటాయి, జతలుగా తిరుగుతాయి మరియు ఇల్లు కట్టుకోవు. వీటి శరీర నిర్మాణం కొంతవరకు కోతులకు దగ్గరగా ఉంటుంది. గిబ్బన్లు ప్రధానంగా బలమైన పొడుగైన చేతులతో ఒక చెట్టు మీద నుండి మరొక చెట్టు మీదకు ఊగుతూ చాలా వేగంగా ప్రయాణిస్తాయి. అంతేకాకుండా చేతులు పైకెత్తి రెండు కాళ్ళమీద నడవగలుగుతాయి. చెట్లమీద నివసించే ఎగరలేని క్షీరదాలన్నింటి కంటే ఇవి వేగంగా ప్రయాణించగలవు. ప్రజాతి మరియు లైంగిక స్థితిని బట్టి వీటి తోలు లేత గోధుమ రంగు నుండి నలుపు రంగు మధ్యలో ఉంటాయి.
దేవనాగరి
దేవనాగరి (देवनागरी) అన్నది భారత దేశము మరియు నేపాల్ దేశాలలో వ్యాప్తిలో ఉన్న ఒక లిపి. హిందీ, మరాఠీ, మరియు నేపాలీ భాషలను వ్రాయడానికి ఈ లిపినే ప్రధానంగా ఉపయోగిస్తారు.ఇది ఎడమ నుండి కుడికి వ్రాయబడుతుంది.దేవనాగరి లిపి బెంగాలీ-అస్సామీ, ఒడియ, లేదా గురుముఖి వంటి ఇతర భారతీయ లిపిల నుండి భిన్నమైనదిగా కనిపిస్తుంది, కానీ దగ్గరగా పరిశీలించిన వారు కోణాలు మరియు నిర్మాణాత్మక ఉద్ఘాటనలొ మాత్రమే తేడాలు ఉన్నట్టు కనుక్కొవచ్చు.
దేవనాగరి లిపిని 120 కి పైగా భాషలకు వాడతారు, ఇది ప్రపంచంలో అత్యంత ఉపయోగించిన మరియు దత్తత రచన వ్యవస్థలలో ఒకటిగా ఉంది. అవధి, భిలి, భోజ్పురి, బోడో, ఛత్తీస్గఢి, డోగ్రి , గర్వాలీ, హర్యానావి, హిందీ, కాశ్మీరీ, కొంకణి, మగహి, మైథిలి, మరాఠీ, ముండరి , నేపాల్బాసా, నేపాలీ, పాలి, రాజస్థానీ, సంస్కృతం, సంతాలీ మరియు సింధీ మొదలైన భాషల లిపి దేవనాగరిలో రాస్తారు. దేవనాగరి లిపిలో నలభై ఏడు ప్రాధమిక అక్షరాలు ఉన్నాయి, వీటిలో పద్నాలుగు అచ్చులు మరియు ముప్పై-మూడు హల్లులు
శతపది
శతపాదులు (ఆంగ్లం Centipede) (from లాటిన్ prefix centi-, "నూరు", and గ్రీకు ποδός "podos", "పాదం") ఆర్థ్రోపోడా వర్గానికి చెందిన జంతువులు. ఇవి మిరియాపోడా ఫైలమ్ లోని కీలోపోడా తరగతికి చెందినవి. వీటిని జెఱ్ఱి అని కూడా పిలుస్తారు.
ప్రపంచవ్యాప్తంగా సుమారు 8,000 జాతుల శతపాదులున్నట్లు అంచనా. వీటిలో సుమారు 3,000 జాతులు మాత్రమే గుర్తించబడ్డాయి. ఇవి విస్తృతంగా ఆర్కిటిక్ ప్రాంతం నుండి ఉష్ణమండలం మరియు ఎడారి వాతావరణంలోనూ నివసిస్తాయి. వీటికి తేమ చాలా అవసరం. అందువలన ఇవి ఎక్కువగా భూమిలోపల, రాళ్ళక్రింద నివసిస్తాయి.
కొన్ని శతపాదులు మానవులకు హాని కలిగిస్తాయి. అయితే వీటికాటు వలన నొప్పి కలుగుతుంది. కొందరికి ఎలర్జీ వస్తుంది. సామాన్యంగా ప్రాణహాని ఉండదు.
సహస్రపాదులు
సహస్రపాదులు (ఆంగ్లం Millipede) ఆర్థ్రోపోడా వర్గానికి చెందిన జంతువులు. ఇవి డిప్లోపోడా తరగతికి చెందినవి. వీటిని రోకలిబండ అని కూడా పిలుస్తారు. ఈ తరగతిలో సుమారు 13 క్రమాలు, 115 కుటుంబాలు మరియు 10,000 జాతుల జీవులున్నాయి. వీటన్నింటిలోకీ ఆఫ్రికన్ సహస్రపాదులు ("Archispirostreptus gigas") పెద్దదైన జాతి. ఇవి కుళ్ళిన పదార్ధాలను ఆహారంగా తీసుకొనే డెట్రిటివోర్లు (detritivore).
సహస్రపాదుల్ని శతపాదుల్నించి (కీలోపోడా) సులువుగా గుర్తించవచ్చును. శతపాదులు చాలా వేగంగా కదలుతాయి మరియు వాటిలో ప్రతి ఖండితానికి ఒక జత కాళ్ళు మాత్రమే ఉంటాయి.
ఇబ్న్ వర్రాక్
ఇబ్న్ వర్రాక్ (1946) పాకిస్తాన్ కు చెందిన ప్రముఖ సెక్యులర్ రచయిత. ఇతను Institute for the Secularisation of Islamic Society స్థాపకుడు. ఇతను ఇస్లాంని విమర్శించే గ్రంథాలు వ్రాస్తుంటారు. "Why I Am Not a Christian" అనే గ్రంథం వ్రాసిన బ్రిటిష్ రచయిత బెర్ట్రాండ్ రస్సెల్ ప్రభావంతో "Why I Am Not a Muslim" అనే గ్రంథం కూడా వ్రాసారు. ఈ గ్రంథం 1995లో మొదట ముద్రించబడినది.
కానుపు
కానుపు లేదా కాన్పు లేదా పురుడు (Childbirth) అనగా మనుషులలో పెరిగిన శిశువును తల్లి గర్భాశయం నుండి బాహ్యప్రపంచంలోనికి తీసుకొని రావడం. ఇది సామాన్యంగా గర్భావధి కాలం (Gestation period) పూర్తయిన తర్వాత మొదలవుతుంది.
ఈ ప్రక్రియను మూడు స్టేజీలుగా విభజిస్తారు: గర్భాశయ గ్రీవం వెడల్పవడం, శిశువు క్రిందకు దిగి బయటకు రావడం మరియు జరాయువు బయటకు రావడం.
ఈ దశలో గర్భాశయ గ్రీవం వెడల్పవుతుంది.
ఈ దశలో శిశువు వెడల్పయిన గర్భాశయ గ్రీవం ద్వారా పూర్తిగా బయటికి వస్తుంది.
ఈ దశలో జరాయువు గర్భకోశం బయటకు వస్తుంది.
సిగ్గు
సిగ్గు లేదా లజ్జ (Shyness) అనగా ఒక వ్యక్తి ఇతరులతో కలవడానికి సంశయించడం. ఇది సామాన్యంగా కొత్త వ్యక్తుల్ని లేదా కొత్త ప్రదేశాలలో కలిసినప్పుడు కనిపిస్తుంది. ఇది ఒక వ్యక్తి యొక్క జన్యువుల మీద, పెరిగిన సాంఘిక వాతావరణం మీద ఆధారపడుతుంది. ఇలాంటి వ్యక్తులు ఎక్కువగా ఒంటరిగా గడపడానికి ఇష్టపడతారు.
సిగ్గు యొక్క స్థాయిని బట్టి స్త్రీలను ప్రాచీనులు త్రివిధనాయికలుగా పేర్కొన్నారు.
నీడతో యుద్ధం
నీడతో యుద్ధం పుస్తకం రంగనాయకమ్మ కొందరు బూర్జువా నాస్తికులకి వ్యతిరేకంగా వ్రాసిన వ్యాసాల సంకలనం.
జనం దేవుళ్ళని, దెయ్యాలని నుమ్ముకునేంత అమాయకులుగా ఉంటేనే పాలక వర్గం వాళ్ళకి లాభం. మెజారిటీ జనంలో చైతన్యం పెరగడం పాలక వర్గానికి ఇష్టం ఉండదు. నాస్తిక యుగం, చార్వాక పత్రికల వారు కూడా మూఢ నమ్మకాల విషయంలో పాలక వర్గం వారిని విమర్శించారు కానీ ఆ పత్రికల వారే ప్రభుత్వానికి తమ ఉద్యమానికి సహకరించమని కోరుతూ ఉత్తరాలు ప్రచురిస్తుంటారు. వీరికి వర్గ స్వభావం తెలియదని రంగనాయకమ్మ విమర్శ.
కుల వ్యవస్థ వల్ల, మత కట్టుబాట్ల వల్ల విసుగు చెందిన కొంత మంది నాస్తిక, హేతువాద, మానవవాద ఉద్యమాలకి ఆకర్షితులవుతారు. ఈ ఉద్యమాల వల్ల తాత్కాలిక ప్రభావమే ఉంటుంది తప్ప శాశ్వత ప్రయోజనం ఉండదని రంగనాయకమ్మ వాదన. డబ్బున్న వాళ్ళు - పేదవాళ్ళు అన్న భేదాలు కుల మత కట్టుబాట్లకి సంబంధం లేకుండా కూడా కొనసాగుతాయి. ఒక దళిత పేదవాడు నాస్తికునిగా మారి తన కుల ఐడెంటిటీని వదులుకున్నా అతని ఆర్థిక హోదా కారణంగా అతన్ని తక్కువ స్థాయి వ్యక్తిగా చూడడం జరుగుతంది. డబ్బున్న వాళ్ళు - పేదవాళ్ళు అన్న భేదాల గురించి అర్థం చేసుకోకుండా కులాన్ని, మతాన్ని ఎంత విమర్శించినా పేద వాళ్ళకి ప్రయోజనం ఉండదు. భారత నవ్యమానవవాద సంఘం స్థాపకుడైన ఎమ్.వి. రామమూర్తి వ్యాసాలని విమర్శిస్తూ రంగనాయకమ్మ పై విషయాలని ఉదహరించారు.
శ్రీశ్రీ, జ్వాలాముఖి, సి.వి.ల వాదన ప్రకారం నాస్తికత్వం వల్ల మనిషికి పరిపూర్ణ చైతన్యం కలుగుతుంది. సమాజాన్ని అర్థం చేసుకోవడానికి నాస్తికత్వం సరిపోదని రంగనాయకమ్మ వాదన. దేవుడు, దెయ్యాలు లేవని కొందరు అంగీకరిస్తారు, కొందరు అంగీకరించరు. ఆ జ్ఞానం కలిగినంత మాత్రాన పెట్టుబడిదారునికి లాభాలు ఎలా వస్తాయియి, అదనపు విలువ అంటే ఏమిటి లాంటి అంశాల పైన అభిప్రాయాలు మారకపోవచ్చు. శ్రీశ్రీ, జ్వాలాముఖి, సి.వి.ల వాదన అన్ని సమస్యలకి ఒకటే మూలం, అన్ని రోగాలకి ఒకటే మందు అని భ్రమపడే వారి వాదన లాగ ఉందని రంగనాయకమ్మ విమర్శ.
సంతోషం (అయోమయ నివృత్తి)
సంతోషం మనసులో కలిగే ఒకవిధమైన భావన.
పంగనామం పెట్టుకోవడం
కొంత మంది ముసలి వారికి భక్తి ఎక్కువై చెవిలో పువ్వులు లేదా నుదుటి మీద పంగనామాలు పెట్టుకుంటారు. వారు పెద్దగా చదువుకున్న వారు కాకపోవచ్చు. ఎవరైనా ఈ పెద్ద మనుషుల లాగ అమాయకంగా లేదా చాదస్తంగా ఉంటే వారిని పంగనామం పెట్టుకునే వాళ్ళ రకం అనుకుంటారు. ఎవరైనా తమని మరీ అంత అమాయకుడు అనుకుంటే "నేను పంగనామం పెట్టుకునే రకం లాగ కనిపిస్తున్నానా?" అని అడుగుతారు. పూర్వం నాస్తికులు భక్తులని వెటకారం చెయ్యడానికి ఈ సామెత కనిపెట్టారు. ఇప్పుడు భాష సరిగ్గా తెలియక ఒక భక్తుడు మరో భక్తుని మీద ఈ సామెత ఉపయోగించడం కనిపిస్తుంది. కొన్ని సార్లు నిరసనకారులు గుండ్లు గియ్యించుకుని పంగనామాలు పెట్టుకుని అర్థ నగ్న ప్రదర్శనలు చేస్తారు కూడా. ఎవరైనా అమాయకంగా ఒక మోసగాన్ని నమ్మి మోసపోయి తరువాత తమ పొరపాటు తెలుసుకుంటే "ఫలానా వాడు నాకు పంగనామం పెట్టాడు" అని అంటుంటారు.
రాధ (అయోమయ నివృత్తి)
రాధ హిందూ పురాణాలలో శ్రీకృష్ణుని ప్రియురాలు.
నినాదం
నినాదం : (ఆంగ్లం : స్లోగన్ లేదా మోటో) సాహిత్యపరంగా చూస్తే దీనర్థం, ఉద్దేశంతో కూడిన పరిచయ వ్యాఖ్య. ఒక వ్యక్తి, సంఘం, సంస్థ, లేదా దేశం యొక్క సాధారణ లేదా విశేష ఉద్దేశం.
ఈ నినాదాల వర్గీకరణ ఈ విధంగా వుంటుంది. సంస్థలు, రాజకీయ పార్టీలు, ఉద్యమాలు, మతపరమైన భావాలు, దేశములు మొదలగువాటి ముఖ్య ఉద్దేశాలు.
వీటికి కొన్ని ఉదాహరణలు
అలాగే ముస్లింలు ఈ విధముగా నినదిస్తారు : నారయే తక్బీర్ - అల్లాహ్ ఒ అక్బర్ (ఈశ్వర నినాదం - అల్లాహ్ గొప్పవాడు)
సంగీత
సంగీత అన్న పేరు ఈ క్రింది విషయాలను సూచిస్తుంది:
మామ
మామ, మామయ్య లేదా మామగారు అనునది ఒక బంధుత్వ సూచక పిలుపు. భార్య లేదా భర్త యొక్క తండ్రిని మామగా వ్యవహరిస్తుంటారు. కోడళ్ళే కాక గౌరవ సూచకంగా కూడా మామ వరుస అయ్యే వారిని మామగారు అని పిలుచుట జరుగుతుంది. తల్లి లేక పిన్ని యొక్క సోదరుడు కూడా వరుసకు మామ అవుతాడు. తల్లి సొదరుడ్ని మేనమామ అనీ, మేనమామ సంతానంతో వివాహాన్ని మేనరికము అని అంటారు.
మేనమామ: తల్లి అన్నయ్య లేదా తమ్ముడు మేనమామ అని పిలుస్తారు. మేనమామ భార్య (అత్త) అవుతుంది మేనత్త కాదు. దుర్మార్గుడైన మామ, మామయ్య, మేనమామను కంసమామ అంటారు. శ్రీకృష్ణుడు మేనమామ కంసుడు. కంసుడు శ్రీకృష్ణుడుని చంపాలని ప్రయత్నించి విఫలమౌతాడు. 
ఇక్కడ మేన పదం మేను (శరీరం) అనే అర్ధం. మేనమామ, మేనత్తలు తమ రక్తం పంచుకుపుట్టిన వారు అని, తమ మేనులో (శరీరంలో) భాగమని భావిస్తారు
అత్త
అత్త, అత్తయ్య లేదా అత్తగారు ఒక విధమైన మానవ సంబంధాలలో పిలుపు. ఒక వ్యక్తి భార్య లేక భర్త యొక్క తల్లిని అత్తగారు అని పిలుస్తారు. అత్తగార్ని తల్లితో సమానంగా భావించి ఇంగ్లీషులో "Mother-in-law" అని అంటారు. తల్లి సోదరుడి భార్యను మరియు నాన్న సోదరిని కూడా అత్త అంటారు. నాన్న సోదరి మేనత్త అవుతుంది, మేనత్త సంతానంతో వివాహమును మేనరికము అంటారు.
తండ్రి అక్క లేదా చెల్లెల్లిని మేనత్త అని పిలుస్తారు. మేనత్త భర్త మావయ్య అవుతాడు. మేన మామ కాడు.
తల్లి అన్నయ్య లేదా తమ్ముడు మేనమామ అని పిలుస్తారు. మేనమామ భార్య (అత్త) అవుతుంది మేనత్త కాదు.
ఇక్కడ మేన పదం మేను (శరీరం) అనే అర్ధం. మేనమామ, మేనత్తలు తమ రక్తం పంచుకుపుట్టిన వారు అని, తమ మేనులో (శరీరంలో) భాగమని భావిస్తారు
498 (ఎ) సెక్షన్ కోడళ్ల చేతిలో వజ్రాయుధంగా మారిన నేపథ్యంలో అత్తలకు బాసటగా నిలబడేందుకు, అత్తలకు కూడా గృహహింస నుంచి రక్షణ కల్పించటం కోసం, అత్తలు సామాజిక వివక్ష, గృహహింసలకు బలవకుండా, అత్తలకు తగిన రక్షణ, సంక్షేమం కోసం ఆంధ్రప్రదేశ్ మదర్స్-ఇన్-లా ప్రొటక్షన్ అసోసియేషన్ (ఏపీఎంపీఏ) ఆవిర్భావించింది.జాతీయ కుటుంబ ఆరోగ్య సర్వేప్రకారం 1.7 శాతం మహిళలు అత్తల చేతిలో హింసని అనుభవిస్తుంటే, 13.7 శాతం మహిళలు తమ సొంత తల్లుల చేతిలోనే హింసకు గురవుతున్నారు.కోడళ్లతో నరకాన్ని అనుభవిస్తున్న అత్తలు 9704683163, 9573605415 నెంబర్లలో సంప్రదించ వచ్చు.
చందు సుబ్బారావు
డా.చందు సుబ్బారావు మార్క్సిస్ట్ రచయిత మరియు అభ్యుదయ రచయితల సంఘంలో ప్రముఖుడు. ఇతను భూభౌతిక శాస్త్రవేత్త మరియు ఆంధ్ర విశ్వవిద్యాలయం లో ప్రొఫెసర్. ఇతను చలం స్త్రీవాద భావాలని బలంగా నమ్మే వ్యక్తి. ఇతను స్త్రీవాద వ్యాసాలతో పాటు రాజకీయ వ్యాసాలు కూడా వ్రాస్తుంటాడు. విశ్వ విద్యాలయాలలో జ్యోతిషం కోర్సులు ప్రవేశ పెట్టాలన్న ప్రతిపాదనను ఇతను తీవ్రంగా వ్యతిరేకించాడు. 
ఆయన మే 18 1946 న ఆంధ్రప్రదేశ్ లోని చదలవాడ లో వెంకటకృష్ణయ్య, రాజ్యలక్ష్మీ దంపతులకు జన్మించాడు. విజయవాడలోని ఆంధ్ర లయోలా కళాశాలలో బి.ఎస్సీని 1964లో చేసాడు. 1967లో ఆంధ్ర విశ్వవిద్యాలయం నుండి మాస్టర్ ఆఫ్ సైన్స్ ఇన్ టెక్నాలజీని చేసాడు. 1974లో భూభౌతికశాస్త్రంలో డాక్టరేటును ఆంద్రవిశ్వవిద్యాలయం నుండి పొందాడు. రష్యన్ భాషలో జూనియర్ డిప్లొమా పొందాడు.
ఆయన ఆంధ్ర విశ్వవిద్యాలయం, విశాఖపట్నం లో 1974-85 లలో లెక్చరర్ గానూ, 1985-93 వరకు రీడర్ గానూ 1993 నుండి హైడ్రాలజీ అండ్ వెల్-లాగింగ్ కు ప్రొఫెసర్ గానూ, విశాఖపట్నంలో స్టడీ సర్కిల్ లో అసిస్టెంట్ డైరక్టరుగానూ (1988-91), విశాఖపట్నం లోని సైన్స్ అండ్ టెక్నాలజీ కళాశాలకు ఉప ప్రిన్సిపాల్ గానూ, చేసాడు.
ఆయన "సైన్స్ అండ్ సివిలిజేషన్" అనే గ్రంథాన్ని 1997 లో రచించాడు."కవికి విమర్శకుడు శత్రువు కాదు" అనే గ్రంథం 1997 లో రచించాడు.
1966లో ఆయన తాపీ ధర్మారావు అవార్డు ను పొందాడు. ఆయన ఆంధ్ర రచయితల సంఘానికి సెక్రటరీగా 1979-82 మధ్య ఉన్నాడు. ఇండియా మెటెయరలాజికల్ సొసైటీ లో మెంబరుగా ఉన్నాడు.
వులిమిరి రామలింగస్వామి
వులిమిరి రామలింగస్వామి (ఆగష్టు 8, 1921 - మే 28, 2001) (ఆంగ్లం: Vulimiri Ramalingaswami) ప్రముఖ వైద్యుడు మరియు పరిశోధకుడు. 
రామలింగస్వామి శ్రీకాకుళం జిల్లా, శ్రీకాకుళంలో 1921, ఆగష్టు 8 వ తేదీన జన్మించారు. తండ్రి పేరు గుంపస్వామి. ఆంధ్రా మెడికల్ కాలేజీలో ఎం.బి.బి.యస్ ఆ తర్వాత ఎం.డి చదివారు. బ్రిటన్ దేశం వెళ్ళీ ఆక్స్‌ఫర్డు యూనివర్శిటీలో డి.ఫిల్, డి.ఎస్.సి పట్టాలను పుచ్చుకొన్నారు.
వైద్య శాస్త్రంలో కీలకరంగమైన పాథాలజీలో పరిశోధనలు నిర్వహించిన ఈయన తొలుత ఇండియన్ కౌన్సిల్ ఆఫ్ మెడికల్ రీసెర్చ్ లో పాథాలజిస్ట్ గా (1947-54) పనిచేశారు. డిప్యూటీ డైరక్టర్ పదోన్నతి పొంది మూడు సంవత్సరాలు పరిశోధనలు నిర్వహించారు. 1954 లో ఆల్ ఇండియా ఇన్‌స్టిట్యూట్ ఆఫ్ మెడికల్ సైన్సెస్లో ప్రవేశించి పాథాలజీ ప్రొఫెసర్ గా, డైరక్టర్ గా ఒక దశాబ్దం కాలం వ్యవహరించారు. డైరక్టర్ జనరల్ గా కూడా (1979-86) ఉన్నారు. హార్వర్డ్ స్కూల్ ఆఫ్ పబ్లిక్ హెల్త్ కు విజిటింగ్ ప్రొఫెసర్ గా ఉండి, తమ ప్రతిభాసంపన్నతను చూపారు. ఆల్ ఇండియా ఇన్‌స్టిట్యూట్ ఆఫ్ మెడికల్ సైన్సెస్లో ప్రొఫెసర్ ఎమెరిటస్ గా రాణించారు.
ప్రొఫెసర్ రామలింగస్వామి రోగ నిదాన శాస్త్రం అభివృద్ధికి అంకిత భావంతొ ఎనలేని సేవలు అందించారు. మన దేశంలో, ఇతర అభివృద్ధి చెందుతున్న దేశాలలో యువ ప్రాయానికి ఎదుగుతున్న పిల్లల్లో విస్తృతంగా వ్యాపిస్తున్న వ్యాధులకు కారణమైన ప్రోటీన్, కాలరీ పోషకాహార లోపం (శరీర కణజాలములకు తగిన మాంసకృత్తులు, శక్తి ప్రమాణములు లోపించుట) అంశం మీద ఉన్నత స్థాయి అధ్యయనాలు, ప్రయోగాలు చేసి పరిష్కార మార్గాలు తెలిపారు. ఈయన పరిశోధనా ఫలితాల ద్వారా ప్రోటీన్ లు, కాలరీల లోపం వలన మానవ శరీరం ఎంతగా ప్రతిస్పందిస్తుందో అవగాహనకు రావడం జరిగింది. పోషకాహార లోపములకు సంబంధించిన పాథోఝికియాలజీ అంశం మీద సుదీర్ఘ పరిశోధనలు జరిపారు హిమాలయన్ ఎండెమిక్ గొయిత్రి (హిమాలయ ప్రాంతంలో ఎల్లప్పుడూ ప్రబలి ఉంచే గొంతు కణితి (థైరాయిడ్ గ్రంథి పెరుగుట) వ్యాధి) కు కారణాలు అన్వేషించి, పరిష్కార మార్గాలు తెలిపారు. అయొడైజ్డ్ ఉప్పు వాడకాన్ని అమలు చేయటమే ఈ తరహా వ్యాధులకు పరిష్కారమని తొలిసరిగా నిర్దేశించారు. ఈయన తమ పరిశోధనలన్నిటి ఆధారంగా 140 కి పైగా పరిశోధనా పత్రాలను వెలువరించారు. వైద్య శాస్త్రానికి సంబంధించిన పలు ప్రామాణిక గ్రంథాలలో కొన్ని అధ్యాయాలను రచించారు. ఈయన మేథా సంపత్తికి, పరిశోధనా ఫలితాలకు దేశ విదేశాలలో నీరాజనాలందాయి.
2001, మే 28 న మరణించారు.
బోరోబుదూర్
బోరోబుదూర్ (ఆంగ్లం : Borobudur) ఇండోనేషియా లోని లో గల పుణ్యక్షేత్రం. దీనిని క్రీ.శ.9వ శతాబ్దంలో నిర్మించారు. ఈ పుణ్యక్షేత్ర నిర్మాణంలో ఆరు చతురస్రాకారపు వేదికలపై మూడు వృత్తాకారపు వేదికలు, మరియు 2,672 స్తంభాలు 504 బుద్ధవిగ్రహాలు గలవు. దీనిలోని ప్రధాన గుమ్మటము, మధ్యవేదికలోని పై భాగంలో గలదు. ఇది స్థూప ఆకృతిలో వుంటుంది. ఈ స్థూపములో 72 బుద్ధవిగ్రహాలు ఉన్నాయి. ఈ నిర్మాణమంతయూ దేవాలయాల సమూహము.
ఈ నిర్మాణం బౌద్ధక్షేత్రమేగాక బౌద్ధులకు ఒక పుణ్యక్షేత్రం కూడాను.
అలెక్సాండ్రా కొల్లొంటాయ్
అలెక్సాండ్రా మిఖాయిలోవ్నా కొల్లొంటాయ్ (Alexandra Mikhailovna Kollontai, Алекса́ндра Миха́йловна Коллонта́й — పుట్టింటి పేరు దొమొంతొవిచ్, Домонто́вич) ( - మార్చి 9, 1952) రష్యన్ కమ్యూనిస్ట్ నాయకురాలు మరియు దౌత్యవేత్త. తొలుత మెన్షెవిక్‍గానూ, 1914 నుండి బోల్షవిక్ గానూ పనిచేసింది. 1923 నుండి సోవియట్ దౌత్యవేత్తగా పనిచేసిన ఈమె 1926లో మెక్సికోకు సోవియట్ సమాఖ్య దౌత్యవేత్తగా నియమించబడింది. తొట్టతొలి మహిళా రాయబారుల్లో ఈమె ఒకర్తె.
కొల్లొంటాయ్ రష్యాలోని సెయింట్ పీటర్స్ బర్గ్ లో జన్మించింది. ఈమె తండ్రి మిఖాయిల్ దొమొంతొవిచ్, 1877-78లో జరిగిన రష్యా - టర్కీ యుద్ధంలో జనరల్ గానూ. 1878-79లో బల్గేరియాలోని రష్యా ప్రభుత్వం యొక్క ప్రధాన ఛాన్సలర్ గా పనిచేశాడు. ఈమె తల్లి అలెగ్జాండ్రా మసలిన్-మ్రావిన్స్కీ, ఫిన్నిష్ సంతతికి చెందిన ఒక ధనిక కలప వ్యాపారి కూతురు.
అలెక్సాండ్రా కొల్లొంటాయ్ స్త్రీవాదం వివాదాస్పద అంశంగా మారింది. అలెక్సాండ్రా కొల్లొంటాయ్ ప్రతిపాదించిన ఫ్రీ లవ్ సిద్ధాంతం ప్రకారం స్త్రీకి అనేక మంది పురుషులతో సంబంధాలు ఉండొచ్చు. ఈ సిద్ధాంతాన్ని లెనిన్ వ్యతిరేకించాడు. అనేక మంది పురుషులతో పడుకోవడం అనేది పంది లాగ బురదలో దొరలడం లాంటిదని లెనిన్ ఒక రహస్య సమావేశంలో కొల్లొంటాయ్ తో వాదించాడు. ఈ రహస్య సమావేశం గురించి లెనిన్ క్లారా జెట్కిన్ అనే జెర్మన్ కమ్యూనిస్ట్ నాయకురాలికి ఉత్తరం వ్రాసాడు. ఆ సమావేశంలో కొల్లొంటాయి అన్న మాటలు గురించి చెప్పాడు. సెక్స్ స్వేచ్ఛ అనేది గ్లాసెడు మంచి నీళ్ళు తాగినంత అప్రధాన విషయంగా ఉండాలని కూడా కొల్లొంటాయ్ వాదించింది. మురికి గ్లాస్ లో నీళ్ళు తాగడం ఏమిటని లెనిన్ అడిగాడు. గ్లాసెడు మంచి నీళ్ళ సిధ్ధాంతం స్త్రీవాదానికి వ్యతిరేకమైనదని లెనిన్ అన్నాడు. ఈ సిధ్ధాంతం కార్మిక వర్గం కోరుకునేది కాదని, బూర్జువా వర్గం కోరుకునేదని కూడా లెనిన్ అన్నాడు.
నారాయణరావు
నారాయణరావు (ఆంగ్లం: Narayana Rao) తెలుగు వారిలో కొందరి పేరు.
నిశిత పరిశీలనా, దగాకోరు పరిశీలనా?
నిశిత పరిశీలనా, దగాకోరు పరిశీలనా? పుస్తకాన్ని రంగనాయకమ్మ రచించారు. చలం సాహిత్యం పై నిమ్మగడ్డ వెంకటేశ్వరరావు, చలసాని ప్రసాదరావులు చేసిన తప్పుడు ప్రచారానికి సమాధానంగా ఈ పుస్తకం వ్రాసారు. చలం సాహిత్యం పై మార్క్సిస్టుల దృక్పథం ఎలా ఉంటుందో, అతని సాహిత్యం పై జడభావవాదుల దృక్పథానికి, మార్క్సిస్ట్ దృక్పథానికి మధ్య ఉన్న తేడా ఏమిటో వివరిస్తూ ఆ పుస్తకంలో వ్యాసాలు వ్రాసారు. చలం గతితార్కిక చారిత్రక భౌతికవాదాన్ని అంటరానిదిగా భావించాడంటూ చలసాని ప్రసాద రావు చేసిన తప్పుడు ప్రచారాన్ని, చలం బూతువాది అని అంటూ ఇతర భూస్వామ్య భావవాదులు చేసిన తప్పుడు ప్రచారాన్ని, చలం శ్మశాన రచయిత అంటూ నిమ్మగడ్డ వెంకటేశ్వర రావు చేసిన ప్రచారాన్ని విమర్శిస్తూ రంగనాయకమ్మ ఈ పుస్తకం వ్రాసారు.
సూర్యనారాయణ
సూర్యనారాయణ అనగా హిందూ దేవుడు సూర్యుడు.
సూర్యనారాయణ పేరుతో కొందరు ప్రముఖులు:
జన సాహితితో మా విభేదాలు
జన సాహితితో మా విభేదాలు రంగనాయకమ్మ రచించిన విమర్శనాత్మకమైన పుస్తకము.
రంగనాయకమ్మ కొంత కాలం "జన సాహితి" అనే సాంస్కృతిక సంస్థలో పనిచేశారు. సైధ్ధాంతిక విభేదాల వల్ల ఆ సంస్థ నుంచి బయటకి వచ్చేశారు. ఆ సంస్థ వారు తమది భూస్వామ్య సామ్రాజ్యవాద వ్యతిరేక సంస్థ అని చెప్పుకున్నారు కానీ వారు వ్యక్తిగతంగా ఆచరించేది మాత్రం భూస్వామ్య సంస్కృతే. ఆ సంస్థ వారు ఒక వైపు భూస్వామ్య సంస్కృతిని విమర్శిస్తూనే మరో వైపు భూస్వామ్య సంస్కృతిలో భాగమైన కట్నం లాంటి ఆచారాలు పాటిస్తుంటారు. వీరు రంగనాయకమ్మకి తెలియకుండా ఆమె వ్యక్తిగత జీవితం గురించి కూడా చెడుగా మాట్లాడేవారు. రంగనాయకమ్మ తన మొదటి భర్తని విడిచిపెట్టి తన కంటే వయసులో పదేళ్ళు చిన్నవాడైన గాంధీతో సంప్రదాయ వివాహం లేకుండా కలిసి ఉండడం గురించి గుసగుసలాడుకునే వారు. రంగనాయకమ్మ భూస్వామ్య సంస్కృతికి వ్యతిరేకంగా వ్రాసిన రామాయణ విషవృక్షం పుస్తకాన్ని కూడా విమర్శించారు. ప్రగతివాద సాహిత్యమైన చలం సాహిత్యాన్ని కూడా విమర్శించేవారు. వీరు చలం సాహిత్యంలోని పాజిటివ్ అంశాలని చూడలేకపోయేవారు.
నాస్తికులలో ఎక్కువ మందికి మార్క్సిస్ట్ గతితార్కిక చారిత్రక భౌతికవాద సూత్రాలు తెలియవు. కనుక జన సాహితి సంస్థ సభ్యులు నాస్తిక హేతువాద సంఘాలకి దూరంగా ఉండాలని జనసాహితి సంస్థ తీర్మానించింది. మొదట జ్వాలాముఖి అందుకు అంగీకరించారు కానీ తరువాత జ్వాలాముఖి నాస్తిక హేతువాద కార్యక్రమాలకు వెళ్ళి నాస్తిక ఉద్యమాన్ని పొగడడం విమర్శలకి దారి తీసింది. నాస్తికత్వం, హేతువాదం, నవ్యమానవవాదాలని విమర్శిస్తూ వ్రాసిన పుస్తకంలో జ్వాలాముఖిని కూడా విమర్శిస్తూ వ్యాసం వ్రాసారు. ఈ ఉద్యమాలలో మార్క్సిస్ట్ వ్యతిరేక స్వభావం కూడా ఉందని రంగనాయకమ్మ వాదన. ఈ విమర్శలు కొంత మంది జన సాహితి నాయకులకి నచ్చలేదు. జ్వాలాముఖి మన సంస్థ సభ్యుడే కదా, అతను తప్పు చేస్తే మనమే అతన్ని విమర్శించాలా? అని రంగనాయకమ్మని ప్రశ్నించారు. అంతకు ముందు ఓల్గా (మరొక మార్క్సిస్ట్ రచయిత్రి) కూడా జ్వాలాముఖిని విమర్శించినప్పుడు జన సాహితి నాయకులు ఇలాగే అభ్యంతరం చెప్పారు. జన సాహితి సంస్థ నాయకులు చేసే తప్పుల్ని సమర్థించే వారిలో జ్వాలాముఖి ఒకరు కావడం వల్ల అతని పై విమర్శలని నాయకులు హర్షించలేకపోయేవారు.
ఈ పుస్తకం వ్రాసిన తరువాత రంగనాయకమ్మ "జన సాహితి" సంస్థకి రాజీనామా చేశారు. రంగనాయకమ్మ, ఆమె భర్త గాంధీ పోలీస్ ఇన్ఫార్మర్ లని అంటూ వారి పై దుష్ప్రచారం కూడా చేశారు. ఒ.పి.డి.ఆర్. అనే పౌర హక్కుల సంఘం వారు కూడా రంగనాయకమ్మకు వ్యతిరేకంగా దుష్ప్రచారం చేశారు.
జనసాహితి
జన సాహితి ఒక ప్రజాతంత్ర సాహితి సంస్థగా చెప్పుకోబడిన సంస్థ. ఈ సంస్థని కె.రవిబాబు, రంగనాయకమ్మ, జ్వాలాముఖి తదితరులు స్థాపించారు. రంగనాయకమ్మ ఈ సంస్థ నాయకత్వంతో విభేదించి సంస్థ సభ్యత్వానికి రాజీనామా చేశారు. జన సాహితితో మా విభేదాలు అనే పేరుతో పుస్తకం కూడా వ్రాసారు. జన సాహితి సంస్థ ప్రజాసాహితి అనే పేరుతో పత్రిక కూడా నడుపుతోంది. ఈ పత్రికని రంగనాయకమ్మ స్థాపించారు. ఈ పత్రికని ఈమె కొంత కాలం స్వయంగా నడిపి తరువాత పత్రికను జన సాహితి సంస్థ పేరు మీద బదిలీ చేశారు.
సామాజిక రంగంలో ప్రతిభా మూర్తులు
సామాజిక రంగంలో ప్రతిభా మూర్తులు సామాజిక సేవలోఆత్యుత్తమ ప్రతిభ కనపరిచి భారతదేశంలోని కొందరి గురించి తెలియజేసే తెలుగు పుస్తకము. ఇది శారదా బెయిల్ రచించిన "Icons of Social Change" యొక్క తెలుగు అనువాదం. సామాజిక సేవారంగంలో పనిచేసేవారికి స్పూర్తిదాయకంగా రావెల సాంబశివరావు అనువదించారు.
వైవస్వత మనువు
హిందువుల పురాణాల ప్రకారం ఒక మనువు యొక్క పాలనా కాలాన్ని మన్వంతరము అంటారు. ఒక్కొక్క మన్వంతరము 30,84,48,000 సంవత్సరాల పాటు జరుగుతుంది. ఒక బ్రహ్మ దినము లో 14 మన్వంతరాలు, 15 మన్వంతర రాత్రులు ఉంటాయి. ప్రతి మన్వంతరము 71 మహాయుగములుగా విభజించబడినది. ప్రస్తుతము మనము ఏడవ మన్వంతరము అయిన "వైవస్వత మన్వంతరము" నడుస్తున్నదని, ఈ మన్వతంతరానికి అధిపతి వైవస్వత మనువు అని పురాణాల కథనం. భాగవతం అష్టమ స్కంధంలో మన్వంతరాల గురించిన వివరణ ఉన్నది. నవమ స్కంధంలో వైవస్వత మనువు వంశవృత్తాంతం ఉంది.
ప్రస్తుతం వైవస్వత మన్వంతరంలో 27 మహాయుగాలు గతించి 28వ మహాయుగంలో సత్య, త్రేతా, ద్వాపర యుగాల తరువాత కలియుగం నడుస్తున్నది. ప్రతి మన్వంతరంలోను సప్తర్షులు, ఇంద్రుడు, సురలు మారుతుంటారు. భగవంతుని అవతారాలు కూడా మారుతుంటాయి. చాక్షుష మన్వంతరం చివర కల్పాంత ప్రళయకాలంలో భగవానుడు మత్స్యావతారుడై జలరాశినుండి జనులను, ఓషధులను దరిజేర్చాడు. వేదాలను కాపాడాడు. తరువాత వైవస్వత మన్వంతరం మొదలయ్యింది. వివస్వంతుని భార్య సంజ్ఞ. వారి పుత్రుడు సత్యవ్రతుడు లేదా వైవస్వతుడు. అతడే వైవస్వత మనువు అయ్యాడు. అతనికి శ్రాద్ధదేవుడు అనే పేరు కూడా ఉంది. 
ఈ మన్వంతరంలో భగవంతుడు కశ్యపునకు అదితి యందు వామనుడుగా జన్మించి బలి చక్రవర్తినుండి మూడడుగుల నేల యాచించి త్రివిక్రముడై ముల్లోకాలను ఆక్రమించాడు. సప్తర్షులు - కశ్యపుడు, అత్రి, వశిష్ఠుడు, విశ్వామిత్రుడు, గౌతముడు, జమదగ్ని, భరద్వాజుడు. ఇంద్రుడు - పురందరుడు. సురలు - వసువు, రుద్రుడు, ఆదిత్యుడు, విశ్వదేవుడు, నాసత్యుడు, మరుత్తు
వైవస్వత మనువు భార్య శ్రద్ధ. వారికి తొమ్మండుగురు పుత్రులు - ఇక్ష్వాకుడు, శిబి, నాభాగుడు, దృష్టుడు, శర్యాతి, నరిష్యంతుడు, నభగుడు, కరూషుడు, ప్రియవ్రతుడు. అయితే ఆ పుత్రులు జన్మించడానికి ముందే వైవస్వతుడు పుత్ర సంతానం కోసం ఒక యజ్ఞం చేశాడు. ఆయజ్ఞంలో హోత మంత్రాలలో చేసిన పొరపాటు వన వారికి "ఇల" అనే కుమార్తె కలిగింది. వశిష్ఠుని వరం వలన ఆ కుమారి "సుద్యుమ్నుడు" అనే పురుషునిగా మారి, ప్రభువయ్యాడు. (కనుక వైవస్వత మనువునకు 10 మంది పుత్రులు అనవచ్చును). కాని పార్వతీదేవి చేత శాపగ్రస్తమైన ఒక వనంలో ప్రవేశించినపుడు సుద్యుమ్నుడు స్త్రీగా మారి, బుధునితో సంగమించి "పురూరవుడు" అనే కుమారుని కన్నది. తండ్రి (తల్లి) అనంతరం పురూరవుడు రాజయ్యాడు.
వైవస్వత మనువు మరొక పుత్రుడైన పృషధ్రుడు తమ కులగురువైన వశిష్ఠుని వద్ద ఆలమందల కాపరిగా ఉన్నాడు. ఒకమారు చీకటిలో చేసిన పొరపాటువలన గోవు మరణించగా శాపగ్రస్తుడయ్యాడు. అయినా గాని భగవధ్యానం వదలకుండా సాగించి మోక్షం పొందాడు. కలి అనే మనుపుత్రుడు కూడా వైరాగ్యంతో రాజ్యవిరక్తుడై ధ్యానతత్పరుడై భగవత్సాన్నిధ్యం పొందగలిగాడు. మనువు మరొక పుత్రుడు కారూశుని వంశంవారు "కారూశులు" అనే క్షత్రియులుగా ఉత్తర భారతదేశపు ఏలికలయ్యారు. దృష్టుని సంతానం "భార్యట వంశం"గా బ్రాహ్మణ వ్రతం పాలించి బ్రాహ్మణులయ్యారు. వీరిలో అగ్నివేశుడు అనే అతని పేరుమీద అగ్నివేశ్యాయనం అనే బ్రాహ్మణవంశం కలిగింది.
దిష్టుని పుత్రుడు నాభాగుడు కృషి, గోరక్షణాది వ్యాపారాలను చేబట్టి వైశ్యుడయ్యాడు. అతని వంశంలోని వాడే అయిన మరుత్తుడు క్షత్రియ కర్మలు చేబట్టి క్షత్రియుడయ్యాడు. మరుత్తుని వంశంలో తృణబిందువు, ఐలబిలుడు వంటి ప్రసిద్ధులున్నారు. ఐలబిలుడు "కుబేరుడు" అనే పేరుమీద ఉత్తరదిక్కుకు పాలకుడయ్యాడు. మనువు మరొక పుత్రిక శర్యాతికి సుకన్య అనే కుమార్తె జనించింది. ఆమె చ్యవనమహర్షిని పెండ్లాడింది. మరొక మనుపుత్రుడు నభగుని కొడుకు నాభాగుడు ఉత్తమధర్మమూర్తి, పండితుడు. అతనికి పుత్రుడు అంబరీషుడు ఉత్తమ విష్ణుభక్తుడు. 
వైవస్వత మనువుకు ఒకసారి తుమ్ము వచ్చినపుడు ముక్కు రంధ్రంనుండి వెలువడిన బిడ్డ ఇక్ష్వాకుడు ఇక్ష్వాకు వంశమునకు మూలపురుషుడయ్యాడు. ఇక్ష్వాకు కులతిలకుడే ధర్మమూర్తియైన శ్రీరామచంద్రుడు.
రేవతి (అయోమయ నివృత్తి)
రేవతి మహాభారతంలో బలరాముని భార్య.
శర్యాతి
శర్యాతి వైవశ్వత మనువు కుమారుడు. ఇతనికి ఒక కుమారుడు మరియు ఒక కుమార్తె కలిగారు. కుమార్తె పేరు సుకన్య. ఈమె చ్యవన మహర్షి భార్య.
న్యాయవాద పదజాలము
న్యాయవాద పదజాలము :
భారత రాజ్యాంగం, 
భారతీయ శిక్షాస్మృతి (ఇండియన్ పీనల్ కోడ్), భారతీయ శిక్షాస్మృతి సెక్షన్లు,
న్యాయస్థానము లేదా కోర్టు, మున్సిఫ్ కోర్టు, క్రిమినల్ కోర్టు, సివిల్ కోర్టు, సెషన్స్ కోర్టు, జిల్లా కోర్టు, హైకోర్టు, సుప్రీం కోర్టు, న్యాయస్థాన బెంచి, ట్రిబ్యునల్, లేబర్ కోర్టులు, లోక్ అదాలత్, లోకాయుక్త, ఉపలోకాయుక్త
వినియోగదారుల ఫోరం, వినియోగదారుడు,
న్యాయమూర్తి, ప్రధాన న్యాయమూర్తి, న్యాయ కమీషన్ ఏర్పాటు,
న్యాయవాది, సివిల్ న్యాయవాది, క్రిమినల్ న్యాయవాది, నోటరీ
రక్షకభట నిలయము, పోలీసు, కానిస్టేబుల్, హెడ్ కానిస్టేబుల్, సబ్ ఇన్స్‌పెక్టరు, ఇన్స్‌పెక్టరు, సర్కిల్ ఇన్స్‌పెక్టరు, డిప్యూటీ పోలీసు సూపరింటెండెంటు, పోలీసు సూపరింటెండెంటు, పోలీస్ కమీషనరు
జైలు, సెంట్రల్ జైలు, సెల్, ఖైదీ, జైలరు
కారాగార శిక్ష, కఠిన కారాగార శిక్ష, మరణశిక్ష, ఉరిశిక్ష
కోటి (అయోమయ నివృత్తి)
కోటి అనగా సంఖ్యామానంలో నూరు లక్షలు. కోటి అన్న పేరు ఈ క్రింది వాటిని కూడా సూచిస్తుంది:
జలము
జలము [ jalamu ] jalamu. సంస్కృతం n. Water; నీరు any fluid. జలకము jalakamu. n. A bath, ablution, bathing. స్నానము. జలకట్టె or ౛లకట్టె jala-kaṭṭe. n. A sort of hawk. Swa. iv. 43. HD. i. 533. HN. ii. 47. జలకమాడు jalakam-ādu. v. n. To bathe. జలక్రీడ jala-krīḍa. n. Romping in water, naked play, any naked exhibition or nudity in sculpture. జలగడుగు or ౛లగడుగు jala-gaḍugu. v. t. To wash earth for gold, diamonds, &c., small pebbles, జరగడుగు, జెరగడుగు. జలగడుగుల వాండ్లు jala-gaḍugula-vānḍlu. n. Plu. A caste of gold finders, who search for gold in drains and in the sweepings of gold-smith's shops. BD. vii. 844. జలచరము jala-charamu. n. An aquatic animal of any kind. జలజము jala-jamu. n. Lit: born in water: The lotus. తామర. A conch, a shell, శంఖము. జలజభవుడు The lotus-born, a title of Bramha జలజారి jala-jāri. n. The moon, as being the enemy of the lotus. జలతస్కరుడు jala-taskaruḍu. n. The evaporator, the drawer off of water, i.e., the sun. జలదము or జలధరము jaladamu. n. A cloud. మబ్బు. జలదారి or ౛లదారి jaladāri. [Tel.] n. A drain: the projecting spout of a lingam. జలధార jala-dhāra. n. A flood, a torrent, a stream. జలధి or జలనిధి jala-dhi. n. The sea, the ocean. సముద్రము, కడలి. జలపక్షి jala-pakshi. n. An aquatic bird. జలపాయి jala-pāyi. n. A water drinker, a teetotaler. జలబాధకు పోవు jala-bādha-ku-pōvu. v. n. To go to make water: or to go to the privy. జలయంత్రము jala-yantramu. n. An artificial fountain or jet. జలరాగము jala-rāgamu. n. A ruby of imperfect water supposed to be unlucky. జలసూత్రము jala-sūtramu. n. A jet d' cau or artificial fountain. జలాశయము jalāṣayamu. n. A lake, a piece of water. జలూక or జలౌకసము jalūka. n. A leech. జెలగ.
సామెతలు - ఊ
ఊక అనగా బియ్యంలేని పొట్టు. బియ్యంకొరకు దానిని దంచడము వృథా. ఉపయోగములేని పని చేయడాన్ని / వృథాప్రయాసను ఈ సామెత తెలియజేస్తుంది
అసలే కష్టాలలో ఉన్నప్పుడు దానికి తోడు మరిన్ని కష్టాలు వచ్చిపడి భరించలేని స్థితి. అటువంటి సందర్భాలలో ఈ సామెతను వాడుతారు.
ప్రాణానికి తెగించి దేన్నో సాధించ ప్రయత్నించి, ఆ ప్రయత్నములో ప్రాణములే ప్రమాదములో పడినప్పుడు, ఈ సామెతను చెప్పుదురు. అసలు ప్రాణం అంటూ ఉంటే ఉప్పుకల్లు అమ్ముకోవటంతో సహా ఏదో ఒక పని చేసుకు బ్రతకవచ్చు అని ఈ సామెత యొక్క అర్థం.
ఎవడో ఒక ప్రబుద్ధుడు ఊపిరి అందక కొట్టుమిట్టాడుతున్నవాడి ముక్కు మూసాట్ట. అవివేకముతో చేసే వారి పనులు ఏ విధముగా ఉండునో ఈ సామెత తెలియచెప్పుచున్నది.
ఊపిరి అనగా ప్రాణం అని అర్థము. దానికున్న విలువను తెలియ జేస్తున్నది ఈ సామెత. అసలు ప్రాణమంటూ వుంటే ఏ పని చేసైనా బ్రతక వచ్చు అని ఈ సామెత అర్థం.
ఊపిరి (గాలి) బిగబట్టితే కడుపు గాలితో నిండుతుంది. అంతమాత్రం చేత ఆకలి తీరదు అని ఈసామెత అర్థం.
ప్రతి పనికి టింగురంగ అంటు బయలుదేరే వారిని ఈ విధంగా అంటారు.
ఎవరేది మంచి చెప్పినా వినకుండా మూర్ఖంగా తన దారిన తను పోయేవాడిని ఉద్దేశించి ఈ సామెతను చెపుతారు.
ఈ రెండు మాటలకు ఒకటే అర్థం. వృద్దులు అవసాన దశలో నిరాశ నిస్పృహలో ఈ మాట అంటుంటారు
ఏపనైనా చేస్తే అందులో ఏమైనా తప్పులు దొర్ల వచ్చు. అసలు పనేచేయకుంటే తప్పులు దొర్లే అవకాశమే లేదు. అందుకే అన్నారు "ఊరకున్న వాడు ఉత్తమోత్తముడు" అని.
పల్లటూళ్ళలో పెళ్ళి జరిగినప్పుడు భోజనాలు ఆరుబయటగాని, పందిరివేసి గాని విస్తళ్ళలో వడ్డిస్తారు. విందుభోజనాల ఘుమఘుమలకు ఊళ్ళోని కుక్కలన్నీ భోజనాల పందిరి దగ్గర చేరి విసిరేసిన విస్తళ్ళ దగ్గర కాట్లాడుకుంటూ తెగ హడావిడి చేస్తాయి. పెళ్ళివారికీ ఊళ్ళొని కుక్కలకీ ఏ సంబంథం ఉండదు. అలాగే తమకు సంబంధంలేని విషయాల్లో తలదూర్చి కొందరు హడావిడి చేస్తుంటారు. అలాంటి సందర్భంలో ఈ సామెతను వాడతారు.
ఊర పిచ్చుక ఒక అల్ప జీవి. దాని అతి పెద్దదైన బ్రహ్మాస్త్రాన్ని ప్రయోగించడము మూర్ఖత్వమని అర్థము.
శవానికి ఎన్ని అలంకారాలు చేసినా కొన్ని గంటల్లో అవన్ని శ్మశానంలో కాలి పోవాల్సిందే. అలాగే స్వంత వూరికి చేసిన ఉపకారం కూడా వృధా అని అర్థం.
ఇంటి పనుల కన్నా బయట వాళ్ళ పనులు ఎక్కువ చెసే మనిషిని ఉద్ధేసించి ఈ మాటలు అంటారు
ఉచితంగా ఏదైనా ఇస్తున్నారంటే దానికొరకు ఆ వస్తువు అవసరమున్నా లేకున్నా అందరూ దానికొరకు ప్రయత్నిస్తారని ఈ సామెత అర్థము
సామెతలు - ఒ
ఒకే ఒరలో రెండు కత్తులు ఇమడవు
ఒకరిపై ఎక్కువ మంది ఆధారపడి బతకటం.
కష్టాలలో ఉన్నవానికి ఇవన్నీ మామూలే అంటూ ఉచిత సలహాలివ్వటం
ఒకే పనితో రెండు కార్యములు చేయ ప్రయత్నించి, అవి నెరవేరిన సందర్భములో ఈ సామెతను ఉటంకించెదరు. అంటే ఒకే పనికి రెండు ప్రయోజనాలు కలగడం అని ఈ సామెత చెబుతోంది.
మతిమరుపు వారిని గురించి ఈ సామెత పయోగిస్తారు.
ఆపని అసాధ్యము అని చెప్పడనికి ఈ సామెతను ఉపయోగిస్తారు
సామెతలు - ఓ
పేదరికంనుంచి ఉన్నత స్థితికి, ఉన్నత స్థితినుంచి పేదరికానికి మారిన వారినుద్ధేశించి ఈ సామెత వాడతారు. ఎంతో ఉన్నత స్థితిలో బతికిన కుటుంబం కొన్ని కారణాలవల్ల బాగా చితికిపోయి పేదరికాన్ని అనుభవిస్తుంటే అది ఓడ బండి అవటం. అదే ఓ కుటుంబం పేదరికం నుంచి ఆర్థికంగా బాగా ఉన్నత స్థితికి చేరితే దానిని బండి ఓడ అవటం అనీ అంటారు.
అసూయతో ఇతరుల సుఖాన్ని చూసి ఓర్వలేని వారి ప్రవర్తనని ఈ సామెత ద్వారా వివరిస్తున్నారు. అసూయాపరుల నోటికి కట్టుబాట్లు ఉండవనీ, కోరని వస్తువులు ఉండవనీ వ్యంగ్యంగా చెబుతున్నారు.
నీరు మలినముగా ఉన్నపుడు పటిక లాటి పదార్థం వేసి, కాసేపు వేచి చూస్తే తేటనీరు పైకి చేరుతుంది. అలాగే జీవితంలో ఓర్పు ఉన్న వాళ్ళకు మంచి ఫలితాలు వస్తాయి అని ఈ సామెత అర్ధం.
గతంలో ఆడపిల్లలకు ఎదురు డబ్బులిచ్చి పెళ్లాడే వారు. దానినే ఓలి అని అనేవారు. ఒకడు ఓలి తక్కువని ఒక గుడ్డి పిల్లను పెళ్లాడాట. ఆ పిల్ల ఇంటికొచ్చి గుడ్డిదైనందున... ఇంట్లో వున్న కుండలన్ని పగల గొట్టిందట, ఇది ఈ సామెతకు నిజార్థము. 
ఏవస్తువైనా కొనే ముందు... దాని ధరను కాకుండా దాని గుణగణాలు చూడాలని సూచించేదే ఈ సామెత. ఇది సామెతలో వున్న మర్మార్థం.
సామెతలు - జ
బ్రాంహలు తమ గుర్తింపు కొరకు జందెం వేసు కుంటారు. అయితే పలాన వ్యక్తి బ్రాంహడు అని జగమంతా తెలుసు, అతని గుర్తింపు కొరకు ప్రత్యేకంగా జందెం ధరించ నవసరం లేదు. ఈ సందర్భంగా పుట్టినదే ఈ సామెత.
వివరణ: జగడం ( ఎవరి మధ్యనయినా పోట్లాట ఎలా వస్తుందో తెలియని ఓ అమాయకురాలు భిక్షం అడగడానికి వచ్చిన జంగమయ్యను అడిగింది. దానికి వాడు బిచ్చం పెట్టవే బొచ్చుముండా అన్నాడట. జంగమయ్య మాటలతో ఆ అమాయకురాలికి కోపం వచ్చింది. అనవసరంగా తనను నిందించినందుకు జగడానికి దిగింది. "నీ ప్రశ్నకు సమాదానమిదే" అని జంగమయ్య సమాధానం చెప్పాడు. ఆలా పుట్టిందట ఈ సామెత.
పోట్లాటకు ఎప్పుడు సిద్దంగావున్న స్త్రీ/పురుషుడు: ఉదా: వాడొట్టి జగడాల మారి.
అందరికి తెలిసిన విషయమే: ఉదా: వాడు చెప్పింది జగమెరిగిన సత్యమే.
పెద్ద మొండి వాడు. ఉదా: వారు మహా జగమొండి.
మోస గాళ్లు ఉదా: వారు జగత్ కిలాడీలు. మోస గాళ్ల గురించి ఈ సామెత
ముగింపు పలికేశారు. ఉదా: ఆ వుషయానికి వారెప్పుడో జనగణమన పాడేశారు. పని పూర్తయినప్పుడు ఈ మాట వాడతారు.
బహు అరుదుగా జరిగే సంఘటనల గురించి ఈ సామెతను వాడతారు.
బలవంతం చేస్తున్నాడు. ఉదా: ఏరా? బలే జబర్దస్తీ చేస్తున్నావు.
ధనవంతులు ఎంతపనైనా చేయగలరని ఈ సామెత అర్థం.
ఎక్కువగా బాధిస్తున్నాడని అర్థం: ఉదా: వాడు నన్ను జలగలా పీడిస్తున్నాడు.
జలుబుకు మందు లేదు... అనే అర్థంతొ ఈ సామెత పుట్టింది. జలుబుకు మందు వేసినా వేయకపోయినా అది ఏడు రోజులుంటుందని అందరికి తెలుసు
తలకు మించిన భారము అన్న అర్థంలో ఈ సామెతనుపయోగిస్తారు.
పిట్ట కొంచెం... కూత ఘనం ... వంటి సామెత ఇది కూడాను.
పట్టు కుంటే వదలడు: ఉదా: వాడు మహా జిడ్డుగాడు, పట్టు కుంటే వదలడు. వారిని గురించి ఈ సామెత వాడతారు.
ఉత్తుత్తి పెళ్ళి: వివరణ: కొందరికి శాస్త్రప్రకారం మొదటి పెళ్ళి కలిసి రాదని వస్తుంది. అటు వంటప్పుడు మొదటిగా వారికి జిల్లేడు చెట్టుతో పెళ్ళి చేసి రెండో పెళ్ళిగా అసలు పెళ్ళి చేస్తారు. ఆ విధంగా మొదటి పెళ్ళి వలన జరగవలసిన అనర్థము జిల్లేడు చెట్టుకు జరుగుతుంది.
వాళ్ల నాన్న దుర్మార్గుడు. అందుకే ఆ లక్షణాలన్నీ ఇతడికొచ్చాయి. మంచి లక్షణాలు ఎందుకొస్తాయి?' అన్నట్లు
ఒక్కొక్క వ్యక్తికి నచ్చే ఆహారపదార్థాలు, వచ్చే ఆలోచనలు వేరుగా ఉంటాయి. ఒకరికి నచ్చే పదార్థాలు మరొకరికి నచ్చకపోవచ్చు. ఒకరికి వచ్చే ఆలోచనలు మరొకరికి రుచించకపోవచ్చు. అంతమాత్రాన ఒకరి రుచులూ, అభిరుచులూ, ఆలోచనలు, అభిప్రాయాలూ వేరొకరి వాటికంటే గొప్పవని ఎవరూ భావించరాదు అని చెప్పడానికి ఈ సామెతను వాడుతారు.
ధనం వుంటే ఏ పనైనా చేయవచ్చు అనే అర్థంతో ఈ సామెత వాడతారు.
అన్ని ఆదాయ వనరులు సక్రమంగా వుంటే ఏ పనైనా చేయ వచ్చు. అసలు జుట్టంటూ వుంటే ఏ కొప్పు అయినా వేయ వచ్చు. జుట్టు లేకుంటే ఏ కొప్పు కూడా వేసే అవకాశమే లేదు. ఆ విధంగా పుట్టినదె ఈ సామెత.
తీవ్రంగా ఆలోసిస్తున్నారని అర్థం: ఉదా: వారు ఆ విషమై జుట్టు పీక్కొంటున్నారు.
పని పాట లేకుండా తిరుగు తున్నాడని అర్థం: ఉదా: వాడు జులాయిగా తిరుగు తున్నాడు.
[[ఇది జాతీయము. దీనిని ఆ జాబితాలో చేర్చ వచ్చు.
ఎవరైనా ఏదైనా పని చేయడానికి ఎంచుకున్నపుడు ఆ జట్టులో ఎవరికీ సరైన అవగాహన లేకపోతే ఈ సామెతను వాడతారు. పూర్వకాలంలో సన్యాసులు తమ ఒంటికి బూడిద రాసుకోవడం మీకు తెలిసే ఉంటుంది.
దొంగ బుద్ధి గల వాడు ఉదా: వాడొట్టి జేబులు కొట్టే రకం.
మంచి ఊపుమీదున్నాడని అర్థం: ఉదా: ఏరా మంచి జోరు మీదున్నావు, ఏంది సంగతి?
ప్రమాదంలో వున్నాడని అర్థం: ఉదా: జోడు గుర్రాలమీద స్వారి చేస్తున్నావు జాగ్రత్త.
నాతో పెట్టుకోకు. ఉదా: నా జోలికి రాకు.
(ఇది జాతీయము. దీనిని ఆ జాబితాలో చేర్చ వచ్చు
[[వర్గం:సామెతలు]]
సామెతలు - డ
డబ్బుకోసం ఎంతటి నీచపు పనికైనా సిద్ధపడే వారినుద్దేశించి చేప్పే సామెత ఇది.
డబ్బుకు లోకం దాసోహం అంటే ధనానికి అంతా దాసులవుతారని. దాసః + అహం = దాసోహం - అనగా "నేను దాసుడను" అని అర్ధం. తెలుగు పదాలనూ, సంస్కృత సమాసాన్నీ కలగలపడం ఈ సామెతలో ఒక ప్రత్యేకత.
దాదాపు అందరికీ తెలిసిన జీవిత సత్యాన్ని చాటే నానుడి ఇది. ఇదే అర్ధంలో ఎన్నో పాటలు, పద్యాలు, వాడుక పదాలు ఉన్నాయి.
అన్నింటికన్నా డబ్బే ప్రధానమని చెప్పే సామెత ఇది.
అన్నింటికన్నా డబ్బే ప్రధానమని చెప్పే సామెత ఇది.
డబ్బులేనివాడు ఎందుకు కొరగాడు ...
ఇప్పటికే కష్టాలలో ఉన్నవాడు వచ్చి ఇంకా కష్టాలలో ఉన్న మరోక్కడితో తన కష్టాలు మొరపెట్టుకొంటే ఈ సామెత వాడుతారు.
డోలుకి ఒక ప్రక్కనే దరువు పడుతూ ఉంటుంది. మద్దెలకి రెండు ప్రక్కల దరువు పడుతుంది. తక్కువ దరువు తింటున్న డోలు, ఎక్కువ దరువు పొందుతున్న మద్దెలకు చెప్పుకోవటం వల్ల ఉపయోగం ఏమిటి???
పైన పటారం లోన లొటారం" అనే సామెత లాంటిదే ఈ సామెత కూడ.. ఇంట్లో పస్తులున్నా బయట మాత్రం డంబంగా తిరిగే వారినుద్దేసించి ఈ సామెత చెప్తారు.
సామెతలు - ఢ
ఢిల్లీ అంతటి నగరానికి రాజైనా ఓ తల్లికి కొడుకే. అలాగే మనం ఎంత గొప్పవారమయినా మన మూలాల్ని, గతాన్ని మర్చిపోకూడదు అని దీని అర్థం.
డబ్బు లేని వాడు బోగము దాని వద్దకు పోలేడు. కనుక ఆమె తల్లి వరస అవుతుందని అర్థం. "అందని ద్రాక్ష పళ్లు పుల్లన" అనే సామెత లాంటిదే ఇది కూడ/.
సామెతలు - ధ
కాపురంగుట్టు, రోగం రట్టు.సమానార్థంతో ఇది మరొక సామెత. ధనం వస్తే పది మందికి చెప్పుకోకూడదు. దానివలన దొంగల భయం ఎక్కువ. కాని రోగ మొస్తే పది మందికి చెప్పాలి. ఎవరో ఒకరు ఆ రోగానికి తగిన మందు చెప్పక పోరు అని ఈ సామెత అర్థం. ముందూ వెనుకా చూసుకోకుండా ఖర్చుపెట్టకూడదు రోగం వస్తే తగిన మందు తీసుకుని రోగాన్ని తగ్గించుకోవాలి.
అన్నింటికి ధనం మూలము. అని అర్థం.
==ధాష్టీకానికి ధర్మం లేదు
ధర్మాన్ని మనం కాపాడితె అది మనలను కాపాడుతుంది. ధర్మాన్ని తప్పవద్దు అని ఈ మాట ఉపదేశం.
ధైర్వ వంతునికి అన్ని విజయాలె అని చెప్పె సామెత ఇది.
సామెతలు - బ
ఎంత గొప్పవారికైనా మరొకరితో అవసరము వుంటుందనిచెప్పే సామెత ఇది.
ఒకప్పుడు బడి పంతుళ్లకు జీతాలు అంతంత మాత్రమే: అవి కూడా సకాలంలో వచ్చేవి కావు. అయినా బ్రతడానికి చేతనైన పనిచేసి బ్రతకాలి గనుక వారు బడి పంతులు పనిచేసి బ్రతికే వారు. కాని ఇప్పుడు బడి పంతుళ్లకు మంచి జీతాలున్నాయి. కనుక ఈ సామెతెను తిరగ రాయాలి. అవిదంగా వచ్చిందే ఈ నాటి సామెత: అది "" బ్రతక నేర్చిన వాడు బడి పంతులు'
పుట్టిన ఊళ్ళోనే చచ్చిందాకా కూర్చోక దేశంలోని ప్రధానమైన పట్టణాలను చూడాలని, సన్మార్గ వర్తనంతో జీవించి స్వర్గాన్ని చేరాలని బోధిస్తుంది ఈ సామెత.
గుట్టుగా చేయవలసిన పనిని బహిరంగంగా నలుగురికీ తెలిసేట్టు అమోదయోగ్యం కాని రీతిలో చేయటం
"చారనా కోడికి బారనా మసాలా" లాంటిదే ఈ సామెత.
బతికుంటే ఏపనైనా చేసి బతకొచ్చు. చచ్చి సాధించేదేమి లేదనే అర్థంతో ఈ సామెత వాడాతారు.
బతికుంటే ఎపని చేసైనా బతకొచ్చు: చచ్చినాక చేసేదేమి వుండదని అర్థం.
చేసే ప్రయత్నాలు విఫలం అవ్వటమే కాక అప్పటిదాకా అనుభవిస్తున్న కష్టాలకన్నా మరిన్ని కష్టాలు కూడా వచ్చిపడటం.ఒక ఉద్యోగంలో అధికంగా శ్రమిస్తూ అక్కడ తనకు వచ్చే ఆదాయం సరిపోవటంలేదని వేరొకచోట ఇంకా ఎక్కువ ఆదాయం వస్తుందని భావించి వెళ్ళినప్పుడు ఆ భావన అంతా ఉత్త భ్రమగా మిగిలి అంతకుముందు ఉద్యోగంలో ఉన్న సుఖము, సంపాదన కూడా కొత్త ఉద్యోగంలో కరవవటం.
పరభాషా పదాలతో సామెత. బార్ ఆంగ్లపదం, దివాలా ఉర్దూ పదం.బ్రాందీ సారా దొరికే బార్‌ ఎప్పుడూ బంగాళాఖాతం లాగా నిండుగానే ఉంటుందనీ ఆ బార్‌లో పడి తాగుతూ ఉంటే ఆ దురలవాటు వల్ల ఆస్తి అంతా నాశనమై దివాలా తియ్యటం జరిగితీరుతుందని హెచ్చరిస్తుంది ఈ సామెత.
ఏడ్చే పిల్లలను వూరుకోబెట్టడానికి జోల పాడతారు. బుగ్గ గిల్లితే ఏడుస్తారు. అలా ఏడిపించి జోల పాడడం వ్వర్థం. ఉపయోగం లేని పని చేయడం
ముదిరిన బెండకాయను కూరకు పనికిరాదని ఎవరూ కొనరు. అలాగే వయసు ముదిరిన బ్రహ్మచారికి ఎవ్వరూ పిల్లను ఇవ్వరని చెప్పడానికి ఈ సామెతను వాడుతారు.
సంపదలు కలిగినప్పుడే బంధువులు వస్తారని దీని అర్థం.
బొంకు అంటే అబద్ధం. అబద్ధం చెప్పినా, అతికినట్లుగా, గోడ కట్టినట్లుగా ఉండాలి అని అంటారు. వినేవారిని ఇట్టే నమ్మించేటట్లు ఉండాలి. కానీ ఇలా మిరియాలు తాటికాయలంత ఉంటాయి అని అంటే ఎవరూ నమ్మరు. తప్పు పని చెయ్యడం చేతకానివాడి చేత ఆ పని చేయించబోయినపుడు, వాడా పని సరిగా చెయ్యలేడు. ఆ సందర్భంలో ఈ సామెత వాడుతారు.
చేయ లేని పనిని చేసి నట్టుచెప్పినప్పుడు ఈ సామెతను వాడుతారు.
సామెతలు - ల
ఏదైనా పని ప్రారంభించే ముందు, దాని గురించి సరిగా అలోచించ కుండా పని మొదలు పెట్టినప్పుడు ఈ సామెత వాడతారు
మనసులో ఏదో పెట్టుకొని మాట్లాడే వారిని గురించి చెప్పిన సామెత.
హరి నామం లంకలో వినపడకూడదు అని రావణాసురుడు శాసించాడు. అందువలన 'హరి' అనే శబ్దం (పేరును బయటకు అనడం) లంకలో వినపడదు. అయితే తలవకూడని వ్యక్తి గురించి ఎవరైనా ఎక్కడైనా తలచుకుంటే దానిని 'లంకలో హరిశవబ్దం'లాగ అంటాం.
గోదావరి గట్టున వుండే పల్లెల లోని గేదెలు నది మధ్యలో వుండే లంకలలోని ఏపుగా పెరిగిన పచ్చ గడ్డిని మేయడానికి అంత దూరం గోదావరి ఈదు కుంటూ వెళ్లి బాగా మేసి తిరిగి గోదారిని ఈదు కుంటూ ఇంటికి వస్తాయి. ఆ పచ్చ గడ్డిని మేయగా వచ్చిన శక్తి గోదారిని ఈదడానికి సరిపోతుంది. పలితమేముంది. ఆ సందర్భంగా పుట్టిందే ఈ సామెత. ఫలితం లేని పని చేసే వారిని గురించి ఈ సామెత చెప్తారు.
సామెతలు - శ
దేనికైనా స్థానం, సమయం, సందర్భం లాంటి వాటిని బట్టి వాటి విలువ వుంటుందని అర్థం. చెంబులో వున్నప్పుడు నీళ్లు అంటారు. అదే నీరు శంఖంలో పోస్తె తీర్థం అవుతుంది ఆ నీరుకు భక్తి ఆపాదించబడుతుంది.
శతకోటి దరిద్రాలుంటే వాటిని తీర్చటానికి అనంతకోటి ఉపాయాలు కూడా ఉంటాయి అని అర్ఢం. ఎన్ని సమస్యలున్నా వాటికి తగిన పరిష్కారాలుంటాయని చెప్పటానికి ఈ సామెతను ఉపయోగిస్తారు.
అందరిలో నువ్వూ ఒకడివి అన్న భావం వ్యక్తపరచడానికి ఈ సామెతను వాడతారు.
== శివుని ఆజ్ఞ లేకుండా చీమైనా ఈ ప్రకృతిలో జరిగే పనులన్ని దైవాజ్ణ ప్రకారమే manku untayani తున్నాయని అర్థం.
మరణం తర్వాత ఏమి వుండదని అర్థం.
సామెతలు - ష
తనకు ఉపయోగంలేని వస్తువు చేతికి దొరికి నట్లు.
సామెతలు - హ
హనుమంతుడు అంటే కోతి కదా. కోతి అంటేనే కుప్పి గంతులు వేసి ఇల్లు పీకి పందిరి వేసి అల్లరి చేసేది. అలాటి కోతి జాతి నుండి పుట్టిన హనుమంతుడి ముందు కోతి చేష్టలు చేస్తే విచిత్రంగా ఉంటుంది కదా. ఏదైనా విషయం బాగా తెలిసిన వారి దగ్గర దాని గురింఛి చెప్పే సందర్భంలో ఈ సామెత వాడతారు.
హనుమంతుడు ఏమాత్రం అందంగా ఉంటాడో అందరికీ తెలుసు. హనుమంతుడు బ్రహ్మచారి. ఒక్క బ్రహ్మచారి వందకోతులతో సమానమంటారు. హనుమంతుడు ఏదో కొద్దిగా కోతిచేష్టలు చేస్తాడు కానీ మంచిఅందగాడే అని అర్ధం.
హరిశ్చంద్రుని కన్నా సత్య ప్రవర్థనుడని అర్థం.
సామెతలు - క్ష
కొంత మంది ఎప్పుడు చూసినా చాలా హడావుడిగా వుంటూ తీరికేలేనట్లే కనిపిస్తారు, కానీ వారు చేసేపని వల్ల కొంచెం కూడా ఉపయోగం ఉండదు. అటువంటి వాళ్ళను ఉద్దేసించి అనేదే ఈ సామెత దీనిలో దమ్మిడీ అంటే అతి తక్కువ ధనం. పాతకాలంలో డబ్బును దమ్మిడీ, కానీ, అర్దణా, అణా ఇలా లెక్కపెట్టేవారు. ఎంత కష్టపడినా ఫలితం రానప్పుడు కూడా ఈ సామెతను ఉపయోగిస్తారు. ఇలాంటిదే మరో సామెత వున్నది: "అరకాసు ఆదాయం లేదు అర గడి తీరుబడి లేదు." కాసు అనగా గతంలో చలామణిలో వున్న ఒక నాణెం.
పొద్దు పోవడం చాల కష్టంగా ఉంది. ఉదా: ఈ నాలుగు రోజులు నాకు క్షణమొక యుగంలా గడిసింది.
ప్రయాణమై వెళుతున్నప్పుడు ఆశీర్వచనంగా ఈ మాట అంటారు.
ఖండం
ఖండము (ఆంగ్లం "కాంటినెంట్", "continent") భూమి ఉపరితలంపై గల పెద్ద భూభాగాన్ని 'ఖండము'గా వ్యవహరిస్తారు. ప్రపంచంలో ఖండాలు 7 గలవు. అవి (వైశాల్యం వారీగా ('ఎక్కువ' నుండి 'తక్కువ') ఆసియా, ఆఫ్రికా, ఉత్తర అమెరికా, దక్షిణ అమెరికా, అంటార్కిటికా, యూరప్ మరియు ఆస్ట్రేలియా.
ఖండముల సంఖ్యను తెలుపడానికి పలు విధాలుగా స్పందిస్తారు.
ఈ ఖండముల మొత్తం విస్తీర్ణం 148,647,000 చ.కి.మీ. లేదా మొత్తం భూమియొక్క ఉపరితల భూభాగంలో దాదాపు 29% (510,065,600 కి.మీ.).
లోలకము
లోలకము (ఆంగ్లం Pendulum) కాలాన్ని కొలిచే గడియారం నిర్మాణంలో ప్రధానమైన సాధనము.
కొన్ని గడియారాలలో ఒక లోలకం అటూ ఇటూ ఊగుతూ కనిపిస్తుంది. అది ఒక చివర నుండి మరొక చివరకు వెళ్ళి మళ్ళీ మొదటి స్థానానికి వస్తే ఒక కంపనం పూర్తి చేసిందని అంటాము. ఇలాంటి ఒక కంపనం పూర్తిచేయడానికి పట్టే కాలవ్యవధినే ఆవర్తన కాలం అంటారు.
పిల్లలు, పెద్దలు ఆనందంగా ఆడే ఊయల పనిచేసే విధానం లోలకం లాగే ఉంటుంది.
గంగిరెద్దుల
గంగిరెద్దుల ఒక వెనుకబడిన కులం - ఏ గ్రూపు. సంక్రాంతి పండుగ నెలపెట్టిందంటే ఊరూర డూడూ బసవన్నల నృత్యాలతో ఇంటి ముంగిట కనువిందు చేస్తాయి. ఈ ఆనందాన్ని తిలకించి వారు పెట్టే పిడికెడు గింజలతో పొట్టనింపుకొని దేశసంచారం చేస్తారు గంగిరెద్దులవారు. సంవత్సరంలో ఆరునెలల కాలం పాటు దేశంలో వివిధ ప్రాంతాలకు గంగిరెద్దులతో కుటుంబ సమేతంగా వలసలు వెళతారు.
వీరిలో రెండు తెగలు. ఒకరు పూర్తిగా గంగిరెద్దుల మీద జీవనం సాగిస్తుండగా, మరొక తెగ యక్షగాన కళాకారులు. వీరు తెలంగాణ ప్రాంతానికి వెళ్ళి వీధి నాటకాలు ప్రదర్శించి వారిచ్చే సంభావనతో కుటుంబాలు పోషించుకుంటారు. మోటుపల్లి గ్రామంలో యక్షగాన కళాకారులున్నారు. ప్రదర్శించే కళల ద్వారా యాదవులు మందకొక గొర్రెను సంభావన కింద ఇస్తారట. టివీలు, సినిమాల ప్రభావంతో నాటి కళారూపకాలు కాలగర్భంలో కలిసిపోయాయి. ప్రస్తుతం ఆ వృత్తిని తమ పిల్లలకు నేర్పించటం లేదు.వీరిలో బాల్యవివాహాలు సాంప్రదాయం ఇంకా కొనసాగుతూనే ఉంది. గంగిరెద్దుల వారు మాత్రం తమ వారసత్వాన్ని కొనసాగింపుతో జీవనాన్ని నెట్టుకొస్తుండగా, యక్షగాన తెగ వారు ఆదరణ లేక మానేస్తున్నారు. కుటుంబ సమేతంగా వలస వెళుతున్నందు వలన వీరికి సంక్షేమ కార్యక్రమాలు అందటం లేదు.
పద్మ ప్లగ్ ఇన్
ఇది ఒక ఫైర్‌ఫాక్స్ ప్లగ్‌ఇన్. దీనిని నాగార్జున వెన్న 2005 లో తయారు చేశారు. దీని ద్వారా స్వంత ఖతులు వాడే తెలుగు వార్తాపత్రికలు లినక్స్లో ఫైర్‌ఫాక్స్ విహరిణి ద్వారా చదువుకోడానికి వీలయ్యింది. దీనిని తరువాత ఇతర భారతీయ భాషలకు విస్తరించారు. ప్రస్తుతం తెలుగు దినపత్రికలలో ఈనాడు మాత్రమే స్వంత ఖతి వాడుతున్నది. దాదాపు మిగతా దిన పత్రికలు యూనికోడ్ లో ప్రచురించటం 2010 లో మొదలుపెట్టాయి. అందువలన దీని వినియోగం తగ్గింది.
తాపత్రయం
తాపత్రయం లేదా త్రివిధ తాపాలు అనగా మూడు రకాలైన తాపాలు అనగా బాధలు అని అర్ధం. ఇవి 1. ఆధ్యాత్మిక తాపం, 2. అధిభౌతిక తాపం మరియు 3. అధిధైవిక తాపం అని మూడు రకాలు.
ఆత్మ అనే దానికి శరీరం, మనస్సు, బుద్ధి , జీవాత్మ , పరమాత్మ అని వివిధ అర్ధాలున్నాయి. మనస్సు, శరీరం ఇత్యాదుల కారణంగా కలిగే శోకం, మోహం, జ్వరాది రోగాలు మున్నగు బాధలు ఆధ్యాత్మిక తాపాలు.
భూతములనగా ప్రాణులు. మనుష్యులు, పశువులు, పక్షులు, పాములు మొదలైన ప్రాణుల ద్వారా సంభవించే బాధలు అధిభౌతిక తాపాలు.
యక్షరాక్షసుల చేత, గ్రహావేశాల చేత, దైవబలముతో కలిగేవి అధిదైవిక తాపాలు. భూకంపం, సునామీ, అతివృష్టి, అనావృష్టి మొదలైనవి ఇందులో చేరతాయి.
మానవులమైన మనకు కలిగే నానావిధాలైన బాధలు ఈ త్రివిధతాపాలలో చేరిపోతాయి. వీటికి గురైనవారు "తాపత్రయ పీడితులు" అనబడతారు.
ద్వాదశి నాగేశ్వరశాస్త్రి
ద్వా.నా.శాస్త్రి అని పిలవబడే ద్వాదశి నాగేశ్వరశాస్త్రి ఒకతెలుగు రచయిత. ఇతడు కృష్ణాజిల్లా లింగాలలో 1948 జూన్ 15 వ తెదీన జన్మించాడు. తల్లి లక్ష్మీప్రసన్న. తండ్రి కృష్ణశాస్త్రి. ఏలూరు సర్. సి.ఆర్. రెడ్డి కాలేజిలో బి.ఎస్.సి, ఆంధ్ర విశ్వవిద్యాలయంలో ఎం.ఏ (తెలుగు) చదివాడు. నాగార్జున విశ్వవిద్యాలయంలో ఎం.ఫిల్, తెలుగు విశ్వవిద్యాలయంలో పి.హెచ్.డి. మరియు ఉస్మానియా విశ్వవిద్యాలయంలో పోస్టు గ్రాడ్యుయేట్ డిప్లొమా చేశాడు. ఇతని గురువులలో ప్రముఖులు తూమాటి దోణప్ప, చేకూరి రామారావు, బండ్లమూడి సత్యనారాయణ, కొత్తపల్లి వీరభద్రరావు. 1972 నుండి అమలాపురం ఎస్.కె.బి.ఆర్. కళాశాలలో అధ్యాపకునిగా పనిచేశాడు. 1972 విభిన్న పత్రికల్లో వేలాది పుస్తక సమీక్షలు చేస్తున్న వ్యక్తి ద్వానాశాస్త్రి. వందేళ్లనాటి ఛాయా చిత్రాలు, అరుదైన పుస్తకాలు, అలనాటి విశేష కవితలు, వెలుగులోకి ఆయన తీసుకువచ్చారు. ద్వానా రాసిన తెలుగు సాహిత్య చరిత్ర పది ముద్రణలు పొందింది. తెలుగు అక్షరాలలో ఋ ౠలు ఉండాలనీ, శకటరేఫం అవసరం వుందనీ, అరసున్న అర్థ భేదక సామర్థ్యం కలిగి ఉందనీ నిక్కచ్చిగా తన అభిప్రాయ ప్రకటన చేస్తాడు.ప్రజలే శబ్దానుశాసనులు అన్నారు. నన్నయ్య మాత్రమే కాదు ప్రజల్లో వాగానుశాసనులున్నారని ఈయన చెప్ప డం సాహసోపేత లక్షణం
ఓషియానియా
ఓషియానియా (ఆంగ్లం :Oceania (కొన్నిసార్లు ఓషియానికా (Oceanica)) ఒక భౌగోళిక, తరచుగా భౌగోళిక-రాజకీయ ప్రాంతం అని పిలువబడితుంది. ఇందులో అనేక దీవులు పసిఫిక్ మహాసముద్రంలో గలవు. "ఓషియానియా" అనే పదం, ఫ్రెంచి నావికుడు, 1831 లో మొదటి సారిగా ఉపయోగించాడు. నేడు ఈపదం, అనేక భాషలలో ఒక "ఖండాన్ని" సూచించుటకు వాడుతున్నారు. మరియు ఇది, ఎనిమిది పరిసరప్రాంతాల (Ecoregion-terrestrial లేదా ecozones) లో ఒకటి.
దీనిని తిరిగీ ఉప-ప్రాంతాలు , , మరియు లుగా విభజించారు.
దీని సరిహద్దులు ( ఆస్ట్రేలియా, న్యూజీలాండ్ మరియు న్యూగినియా ), మరియు గల ప్రాంతాలు.
మూలాల ప్రకారం ఓషియానియా ప్రాంతాల వర్ణణలు అనేక మార్పులను సూచిస్తున్నాయి. క్రింది పట్టికలో ఉప-ప్రాంతాలు మరియు దేశాల వర్గీకరణ చూపబడినది. ఈ వర్గీకరణలకు మూలం . ఈ క్రింది వర్గీకరణల పట్టిక ఓషియానియాను అర్థం చేసుకోవడానికి ఉపయుక్తకరంగా వుంటుంది.
! ప్రాంతం పేరు, తరువాత దేశాల పేర్లు మరియు వాటి పతాకాలు
! (కి.మీ.²)
! (1 జూలై 2002 గణాంకాలు)
! (ప్రతి చ.కి.మీ.)